钦定古今图书集成/明伦汇编/氏族典/第493卷 > 《凌迪知万姓统谱》 > 孟元玨
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟元玨

按《宋史西蜀世家》：“昶子元玨，少端敏。广政二十三年，
领阆州保宁军节度，久之，加检校太傅。归朝，为千牛
卫上将军。乾德五年，迁右神武统军，代元哲判金吾
卫仗。太平兴国九年，出为宋曹、兖、郓都巡检，又改右
屯卫上将军。淳化元年，复为右神武统军，出知滑州。
三年卒。”